Thackeray Box Office Collection Day 1: नवाजुद्दीन सिद्दीकी की शानदार एक्टिंग, पहले दिन हुई धीमी शुरुआत  
'ठाकरे' फिल्म की शानदार शुरुआत
नवाजुद्दीन सिद्दीकी हैं लीड एक्टर
25 जनवरी को हुई रिलीज
Thackeray Box Office Collection Day 1: नवाजुद्दीन सिद्दीकी (Nawazuddin Siddiqui) की फिल्म 'ठाकरे' (Thackeray) रिलीज होने के बाद पहले दिन धीमी शुरुआत रही. शिवसेना पार्टी के संस्थापक बालासाहेब ठाकरे (BalaSaheb Thackeray) के जीवन पर आधारित बायोपिक फिल्म को हिंदी के अलावा मराठी व अंग्रेजी भाषा में भी रिलीज किया गया है. इस फिल्म को देखने के लिए लोगों में इसलिए भी उत्सुकुता बनी हुई है क्योंकि नवाजुद्दीन सिद्दीकी (Nawazuddin Siddiqui) ठाकरे के किरदार में हैं. ट्रेड एनलिस्ट तरण आदर्श (Taran Adarsh) के अनुसार 'ठाकरे' (Thackarey) फिल्म ने पहले दिन करीब 6 करोड़ की कमाई कर डाली. 
 
#Thackeray has scored in #Maharashtra specifically... #Marathi version has collected very well... #RepublicDay holiday [today] should help escalate its biz... Fri ₹ 6 cr. India biz. #Hindi#Marathi
 
बता दें, नवाजुद्दीन सिद्दीकी (Nawazuddin Siddiqui) बॉलीवुड में एक्टिंग के नए मायने सेट कर रहे हैं. फिल्म दर फिल्म उनकी अदाकारी के मुरीद बढ़ते जा रहे हैं. इन दिनों नवाज की फिल्म ठाकरे चर्चा में बनी हुई है. इस फिल्म में नवाजुद्दीन बालासाहेब ठाकरे (Balasaheb Thackeray) के किरदार में नजर आ रहे हैं. फिल्म के लिए उनका लुक देखकर लोग बिल्कुल हैरान रह गए थे. फिल्म के ट्रेलर में नवाजुद्दीन (Nawazuddin) हूबहू ठाकरे की तरह नजर आ रहे हैं. उनके इस लुक के लिए प्रोस्थेटिक मेकअप का इस्तेमाल किया गया है जिसे साकार रूप आर्टिस्ट प्रीति शील सिंह ने दिया.

 
नवाज (Nawazuddin Siddiqui) जब पहली बार मेकअप कराने के बाद अपनी वैनिटी वैन से बाहर निकले तो बाहर मौजूद ठाकरे परिवार के लोग उनको देखकर हैरान रह गए. क्योंकि नवाजुद्दीन हु ब हु बालााहेब की तरह नजर आ रहे थे. काफी देर तक लोग उनको देखते ही रह गए. प्रीतिशील ने इससे पहले हैदर, तलवार, मॉम, 102 नॉट आउट जैसी फिल्मों में किरदारों के लुक को निखारा है. बता दें कि फिल्म 25 जनवरी को सिनेमा घरों में रिलीज हो रही है. ट्रेलर को मिली लोकप्रियता को देखकर अंदाजा लगाया जा रहा है कि फिल्म बॉक्स ऑफिस पर भी अच्छा प्रदर्शन करेगी.